Kalmaras (Švedija)

Kalmaras – miestas pietryčių Švedijoje, Smolando provincijoje. Miestas yra įsikūręs ant Baltijos jūros kranto, 6 km į vakarus nuo Elando. Žvejybos uostas, oro uostas. Yra 6 km ilgio Elando tiltas tarp Kalmaro ir Elando. Išplėtota stiklo, siuvimo, žuvų pramonė, gaminami laivai, geležinkelio lokomotyvai ir vagonai, Volvo automobiliai. Veikia universitetas, jūrų, meno, miesto muziejai.

Istorija 
Miesto teisės Kalmarui buvo suteiktos 1100 m. Viduramžiais buvo svarbus laivų statybos ir prekybos centras, priklausė Hanzos sąjungai. 1397 m. sudaryta Kalmaro unija. Kalmaro karo metu miestą valdė Danija.

Architektūra 
Mieste išliko viduramžių pastatų – renesansinė XVI a. karalių pilis, XVII a. Katedra, miesto rotušė, XVII–XVIII a. gyvenamieji pastatai.

Sportas 
 Kalmar FF – futbolo klubas;
 Guldfågeln Arena, futbolo stadionas, kurio talpa 14 000 žiūrovų.
 IFK Berga – futbolo klubas, turintis tik vyrų ir vaikinų kkomandas;
 IFK Kalmar – futbolo klubas, turintis tik moterų ir merginų komandas;

Šaltiniai

Nuorodos 
 www.kalmar.se

Švedijos miestai